例如喺廿世紀曾經有人主張音樂可以定義做有組織性嘅聲（organized sounds）但話咁快就有人發覺呢個定義唔掂－人講嘢產生嘅聲都係一種有組織性嘅聲（語言會有文法，指定邊啲句子可以接受邊啲句子唔可以）即係話呢個定義包埋一啲直覺上認為應該唔屬於音樂嘅嘢，所以唔可以攞嚟做音樂嘅定義。